Mikaela Shiffrin

Mikaela Šifrin (g. 1995 m. kovo 13 d.) – JAV kalnų slidininkė, dukart olimpinė ir daugkartinė pasaulio čempionė, pasaulio taurės laimėtoja. 
 Biografija 

Mikaela Šifrin gimė 1995 m. kovo 13 d. Veile (Kolorado valstija) JAV. Tėvai ją pradėjo mokyti slidinėti, kai jai buvo 2 metai. Vėliau ji buvo pasiųsta į Berko kalno akademiją Vermonte, kur buvo ruošiami profesionalūs JAV kalnų slidininkai. 2011 m., kai jai buvo tik 16 metų, M. Šifrin pradėjo dalyvauti FIS Pasaulio taurės varžybose. 2012 m. pripažinta Pasaulio taurės metų naujoke, 2013 m. tapo jauniausia istorijoje slalomo Pasaulio taurės nugalėtoja.teamusa.com 2014 m. Sočyje tapo jauniausia istorijoje slalomo rungties olimpine čempione.time.com 

2018 m. gruodžio 29 d. Mikaela Šifrin laimėjo 36-ą Pasaulio taurės slalomo etapą, daugiau nei bet kuri kita slidininkė, ir 15-ą etapą per kalendorinius metus, daugiau nei bet kuris kitas sportininkas (vyras ar moteris).theguardian.com 2019 m. kovo 9 d. Mikaela Shiffrin laimėjo 15-ą pasaulio taurės etapą per 1 sezoną ir tapo absoliučia laimėtų etapų rekordininke istorijoje.CNN News Po to ji laimėjo ir 16-ą sezono etapą.euronews.com

2019 m. lapkričio 23 d. Mikaela Shiffrin laimėjo 41-ą slalomo rungties pasaulio taurės etapą savo karjeroje ir tapo absoliučia laimėtų slalomo etapų rekordininke, pagerinusia Ingemar Stenmark pasiekimą (40 laimėtų etapų).BBC News 2023 m. kovą ji laimėjo 87-ą Pasaulio taurės etapą, taip pagerindama visų laikų geriausią Ingemar Stenmark pasiekimą tarp kalnų slidininkų.eurosport.com

Asmeniniai duomenys: ūgis 170 cm, svoris 65,8 kg.teanusa.org Nuolatinė gyvenamoji vieta Ygl Veilas (Kolorado valstija).

 Pasiekimai 
Pasiekimai iki 2022−2023 m. sezono pabaigos:teamusa.comfis-ski.com
 2014 m. Sočio olimpinė slalomo čempionė;
 2018 m. Pjongčango olimpinė didžiojo slalomo čempionė, sidabro laimėtoja dvikovėje;
 Septyniskart pasaulio čempionė:
 keturiskart slalomo (2013, 2015, 2017, 2019 m.); 
 slalomo supermilžino (2019 m.); 
 dvikovės (2021 m.); 
 slalomo milžino (2023 m.);
 Laimėtos pasaulio taurės:
 penkiskart bendrosios įskaitos (2017, 2018, 2019, 2022, 2023 m.); 
 septyniskart slalomo (2013, 2014, 2015, 2017, 2018, 2019, 2023 m.);
 dukart didžiojo slalomo (2019 ir 2023 m.);
 slalomo supermilžino (2019 m.); 
 88 pergalės FIS Pasaulio taurės etapuose.fis-ski.com 

 Šaltiniai 

Kategorija:JAV olimpiečiai
Kategorija:JAV kalnų slidininkai